CELEX: 62014CN0314
Language: da
Date: 2014-07-01 00:00:00
Title: Sag C-314/14: Anmodning om præjudiciel afgørelse indgivet af Korkein hallinto-oikeus (Finland) den 1. juli 2014 — Sanoma Media Finland Oy mod Nelonen Media, Helsinki

1.9.2014   
            
            
               DA
            
            
               Den Europæiske Unions Tidende
            
            
               C 292/21
            
         Anmodning om præjudiciel afgørelse indgivet af Korkein hallinto-oikeus (Finland) den 1. juli 2014 — Sanoma Media Finland Oy mod Nelonen Media, Helsinki
   (Sag C-314/14)
   2014/C 292/25
   Processprog: finsk
   
      Den forelæggende ret
   
   Korkein hallinto-oikeus
   
      Parter i hovedsagen
   
   
      Sagsøger: Sanoma Media Finland Oy/Nelonen Media, Helsinki
   
      Sagsøgt: Viestintävirasto
   
      Præjudicielle spørgsmål
   
   
               1)
            
            
               Skal artikel 19, stk. 1, i direktiv 2010/13/EU (1) fortolkes således, at denne bestemmelse under omstændigheder som de i hovedsagen foreliggende er til hinder for en fortolkning af den nationale lovgivning, hvorefter opdeling af skærmen ikke anses som en adskillelse af reklamer, hvorved det audiovisuelle program adskilles fra fjernsynsreklamer, når en del af skærmen er forbeholdt programmets rulletekster, og en anden del forbeholdes præsentation af de efterfølgende udsendelser på en radiostations kanal, og der hverken på den opdelte skærm eller derefter udsendes et akustisk eller optisk signal, som udtrykkeligt angiver, at en reklameafbrydelse begynder?
            
         
               2)
            
            
               Skal artikel 23, stk. 2, i direktiv 2010/13 henset til den omstændighed, at direktivet har karakter af en minimumsregulering, under omstændigheder som de i hovedsagen foreliggende fortolkes således, at det ikke er foreneligt med denne bestemmelse, at sponsorkendetegn, som udsendes i forbindelse med andre programmer end de sponsorerede, kategoriseres som reklameindslag som omhandlet i direktivets artikel 21, stk. 1, som skal medregnes i den maksimalt tilladte reklamemængde?
            
         
               3)
            
            
               Skal begrebet »reklameindslag« som omhandlet i artikel 21, stk. 1, i direktiv 2010/13 henset til den omstændighed, at direktivet har karakter af en minimumsregulering, under omstændigheder som de i hovedsagen foreliggende og sammenholdt med formuleringen »må ikke fylde mere end 20 % af en given klokketime«, som beskriver den maksimalt tilladte reklamemængde, fortolkes således, at det ikke er foreneligt hermed, at de »sorte sekunder« mellem de enkelte reklameindslag og ved afslutningen af en reklameafbrydelse medregnes i reklamemængden?
            
         
      (1)  Europa-Parlamentets og Rådets direktiv 2010/13/EU af 10.3.2010 om samordning af visse love og administrative bestemmelser i medlemsstaterne om udbud af audiovisuelle medietjenester (direktiv om audiovisuelle medietjenester) (EUT L 95, s. 1).